**«Салық жүктемесі коэффициентін есептеу қағидалары» Қазақстан Республикасының Қаржы министрі бұйрығының жобасына түсіндірме жазба**

(бұдан әрі – Жоба)

**1.** **Әзірлеуші мемлекеттік органның атауы.**

Қазақстан Республикасының Қаржы министрлігі.

2.**Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.**

Жоба Қазақстан Республикасы Салық кодексінің 45-бабы 2-тармағының 6 тармақшасына сәйкес әзірленген.

3. **Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны қабылдау республикалық бюджеттен қаржы қаражаттарын бөлуді талап етпейді.

4.**Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жобаны қабылдау теріс әлеуметтік-экономикалық, құқықтық және (немесе) өзге де салдарларға әкелмейді.

5. **Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.**

Жобаның мақсаты – салық төлеушінің (салық агентінің) салықтық жүктеме коэффициентін айқындау, мемлекеттік кірістер органдарында жеке кәсіпкер ретінде тіркелмеген және жеке практикамен айналыспайтын жеке тұлғаларды қоспағанда.

6. **Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.**

Қажет емес.

7. **Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Жобаны қабылдау жеке кәсіпкерлік субъектілерінің шығындарын азайтуға және (немесе) ұлғайтуға әкелмейді.

**Қазақстан Республикасының**

**Қаржы министрі М. Такиев**